Казан мөселман киносы фестиваленә гаризалар кабул ителүгә санаулы көннәр калып бара

	1 июнь көнне XVIII Казан халыкара мөселман киносы фестиваленә гаризалар кабул итү тәмамлана. Фестиваль Казанда 7-11 сентябрьдә Татарстан Республикасы Президенты ярдәме белән һәм «Россия – Ислам дөньясы» стратегик төркеме белән берлектә узачак.	 Фестивальдә катнашу өчен үз фильмын тәкъдим итәргә теләүчеләр бу хакта дирекциягә рәсми рәвештә 2022 елның 1 июненнән дә соңга калмыйча хәбәр итәргә тиеш. Сайлап алу комиссиясе үз эшен июль башына төгәлләячәк, шуннан соң конкурс программасы игълан ителәчәк.

Казан кинофестиваленең конкурс программасында тулы метражлы һәм кыска метражлы уен фильмнары, шулай ук кыска метражлы һәм тулы метражлы документаль фильмнар катнаша ала.

"Матбугат.ру"га билгеле булганча, Конкурс программасыннан тыш, тамашачыларны конкурстан тыш һәм параллель программалар да көтә.

Казан халыкара мөселман киносы фестивале башкарма директоры Миләүшә Айтуганова сүзләренә караганда, бу фестивальдә  Россия мөселманнары өчен мөһим дата - Идел буе Болгар дәүләтендә ислам динен кабул итүгә 1100 ел тулу яктыртылачак. 
	---	
Татаркино

	№ --- | 24.05.2022	


